བཙན་བྱོལ་བོད་མིའི་སྤྱི་ཚོགས་ནང་དགེ་རྒན་ལ་ཁྲིམས་ཐོག་ནས་ཆེ་མཐོང་ཆེན་པོ་ཞུས་ཡོད།དཔེར་ན་བཙན་བྱོལ་བོད་མིའི་བཅའ་ཁྲིམས་ནང༌།སློབ་རིམ་ཚང་མའི་སློབ་དགེ་རྣམས་སྤྱི་ཚོགས་ནང་མཐོང་ཆེར་བརྩིས་ཏེ་ཤེས་ཡོན་བཟང་ཤོས་ཁག་སློབ་དགེར་འཇུག་ཐབས་བྱ་རྒྱུ་ཡིན་པ་གསལ་ཡོད་ལ།བཙན་བྱོལ་བོད་མིའི་གཞི་རིམ་ཤེས་ཡོན་སྲིད་བྱུས་ཀྱི་ནང་དུའང་།བཙན་བྱོལ་བོད་མིའི་སློབ་གྲྭའི་འཛིན་སྐྱོང་ལམ་སྲོལ་དེ་དགེ་རྒན་དབུས་བཞག་ཡིན་པ་སོགས་དགེ་རྒན་གྱི་གལ་གནད་དང་བྱེད་སྒོའི་སྐོར་ཞིབ་ཕྲ་གསལ་ཡོད།